rejauldu/bengali-wikipedia huggingface dataset:
থাম্ব|মানচিত্রে দেখানো হয়েছে যারা ২০১১ সালের আয়ারল্যান্ড প্রজাতন্ত্র এবং উত্তর আয়ারল্যান্ড আদমশুমারিতে আইরিশ ভাষায় কথা বলতে পারে আইরিশ () বা আইরিশ গ্যালীয় (Irish Gaelic) বা গ্যালীয় (Gaelic) ভাষা কেল্টীয় ভাষাপরিবারের গইডেলীয় শাখার একটি ভাষা। আইরিশ প্রায় ৫ লক্ষ লোকের দৈনন্দিন ব্যবহার্য ভাষা। এরা মূলত আয়ারল্যান্ডের পশ্চিম উপকূলের গেল্টাখ্‌ট নামের অঞ্চলে বাস করে। আইরিশ ভাষা ইংরেজি ভাষার পাশাপাশি আয়ারল্যান্ডের একটি সরকারি ভাষা। এটি আইরিশ সরকারি নথিপত্রে ব্যবহৃত হয় এবং ১৯২২ সাল থেকে আয়ারল্যান্ডের বিদ্যালয় ও মহাবিদ্যালয়গুলিতে ভাষাটি শিক্ষা দেওয়া হয়।  ভাষাটির জটিল বানান ব্যবস্থা সংস্কারের জন্য আন্দোলন হয়েছে। আইরিশ ভাষা রোমান লিপিতে লেখা হলেও অনেক ক্ষেত্রে ঐতিহ্যবাহী মধ্যযুগীয় গ্যালীয় লিপিও ব্যবহার করা হয়। ৫ম শতাব্দীতে লেখা অগহাম শিলালিপিগুলি (Ogham inscriptions) আইরিশ ভাষার সবচেয়ে প্রাচীন নিদর্শন। এরপর ৮ম শতকের ধর্মীয় রচনার নিদর্শন দেখতে পাওয়া গেছে। মধ্যযুগে ভাষাটিতে প্রচুর সাহিত্য রচিত হয়।  ১৯শ শতকের শেষে এসে ভাষাটির সাহিত্যিক নবজাগরণ ঘটে। ১৭শ শতক পর্যন্তও আয়ারল্যান্ডে কেবল আইরিশ গালীয় ভাষাই প্রচলিত ছিল। কিন্তু ইংরেজদের আধিপত্যের কারণে এবং ১৯শ শতকে দেশত্যাগের কারণে ভাষাটির প্রচলন কমে যায় এবং ২০শ শতকেও এই ধারা অব্যাহত থাকে। বর্তমানে ভাষাটির পুনরুজ্জীবনের জন্য জোর প্রচেষ্টা চালানো হচ্ছে।  বর্তমানে ১০ লক্ষেরও বেশি লোক কোনও না কোনও ভাবে ভাষাটি ব্যবহার করে।   আরও দেখুন   আয়ারল্যান্ড  ওয়েলশ ভাষা   তথ্যসূত্র    বহিঃসংযোগ   আইরিশ ভাষার উপর এথনোলগ রিপোর্ট  বিষয়শ্রেণী:গইডেলীয় ভাষা বিষয়শ্রেণী:আয়ারল্যান্ডের ভাষা বিষয়শ্রেণী:ক্রিয়া-কর্তা-কর্ম ভাষা
আরতি অঙ্কলিকর-টিকেকর (জন্ম ২৭ জানুয়ারি ১৯৬৩) হলেন একজন হিন্দুস্তানি শাস্ত্রীয় সংগীতশিল্পী ও নেপথ্য সঙ্গীতশিল্পী। তিনি মূলত মারাঠি, কঙ্কনি ও হিন্দি ভাষার চলচ্চিত্রে গান করে থাকেন। তিনি তাঁর উচ্চগ্রাম গায়কী ও ধরনের জন্য সুপরিচিত। তিনি শ্যাম বেনেগলের সরদারী বেগম (১৯৯৬) চলচ্চিত্রের প্রধান নেপথ্য সঙ্গীতশিল্পী ছিলেন। তিনি কঙ্কনি ভাষার অন্তরনাদ (২০০৬) চলচ্চিত্র এবং মারাঠি ভাষার সংহিতা (২০১৩) চলচ্চিত্রের গানে কণ্ঠ দিয়ে দুইবার শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। এছাড়া তিনি দে ধাক্কা (২০০৮) চলচ্চিত্রের গানে কণ্ঠ দিয়ে একবার মহারাষ্ট্র রাজ্য চলচ্চিত্র পুরস্কার অর্জন করেন।  আরতি চলচ্চিত্রের পাশাপাশি অডিও ক্যাসেট ও সিডি রেকর্ডিং-এর জন্য গান করে থাকেন। তাঁর উল্লেখযোগ্য অ্যালবামগুলি হল তেজোমায় নেদব্রহ্ম ও রাগ-রং। তাঁর স্বামী চলচ্চিত্র অভিনেতা উদয় টিকেকর এবং কন্যা একজন অভিনেত্রী স্বানন্দী টিকেকর।   প্রারম্ভিক জীবন  আরতি ১৯৬৩ সালের ২৭শে জানুয়ারি কর্ণাটক রাজ্যের বিজাপুরে জন্মগ্রহণ করেন। তাঁর পিতামাতা পেশাদার না হলেও হিন্দুস্তানি শাস্ত্রীয় সংগীতে আগ্রহী ছিলেন। শৈশবে তিনি নার্সারি ছড়া আবৃতি করতেন এবং মায়ের নিকট থেকে গান শিখতেন। ছয় বছর বয়সে তিনি তাঁর প্রথম সঙ্গীত শিক্ষক বিজয়া জোগলেকরের নিকট সঙ্গীত শিক্ষা শুরু করেন। তাঁর পরবর্তী সঙ্গীত গুরু ছিলেন বসন্তরাও কুলকার্নি। সঙ্গীতে তাঁর দক্ষতা বাড়তে থাকলে তিনি তাঁর পরবর্তী গুরু কিশোরী আমনকরের নিকট শিক্ষা গ্রহণ করেন। দশম শ্রেণিতে থাকাবস্থায় তিনি সঙ্গীতেই কর্মজীবন প্রতিষ্ঠার সিদ্ধান্ত নেন।   কর্মজীবন  আরতি শ্যাম বেনেগলের সঙ্গীতধর্মী চলচ্চিত্র সরদারী বেগম (১৯৯৬)-এ প্রধান নেপথ্য সঙ্গীতশিল্পী হিসেবে কণ্ঠ প্রদান করেন। ২০০৬ সালে একজন শাস্ত্রীয় সঙ্গীতজ্ঞের জীবনী-ভিত্তিক রাজেন্দ্র তলকের কঙ্কনি ভাষার অন্তরনাদ চলচ্চিত্রের গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। অঞ্জলি মারাঠের পর তিনি পুনের দ্বিতীয় গায়িকা হিসেবে এই পুরস্কার লাভ করেন। তিনি দে ধাক্কা (২০০৮) চলচ্চিত্রের গানে কণ্ঠ দিয়ে মহারাষ্ট্র রাজ্য চলচ্চিত্র পুরস্কার অর্জন করেন। ২০১৩ সালে সুমিত্রা ভবে'র মারাঠি ভাষার সংহিতা চলচ্চিত্রের "পালকেঁ না মুন্ডোঁ" গানে কণ্ঠ দিয়ে দ্বিতীয়বার শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।   ব্যক্তিগত জীবন  আরতি মারাঠি অভিনেতা উদয় টিকেকরের সাথে বিবাহ বন্ধনে আবদ্ধ হন। তাঁদের কন্যা স্বানন্দী টিকেকর একজন অভিনেত্রী।   তথ্যসূত্র    বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:কর্ণাটকের সঙ্গীতশিল্পী বিষয়শ্রেণী:কর্ণাটকের নারী সঙ্গীতজ্ঞ বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:মারাঠি নেপথ্য সঙ্গীতশিল্পী বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:মহারাষ্ট্র রাজ্য চলচ্চিত্র পুরস্কার বিজয়ী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:কর্ণাটকের নারী শিল্পী বিষয়শ্রেণী:বিজাপুর, কর্ণাটকের ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক
খোকসা ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ২২.৪৫ কিমি২ (৮.৬৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮,৩৮৫ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৪টি।  গ্রামসমূহ  মোড়াগাছা  হাসিমপুর  দুধরাজপুর  হিলালপুর  রতনপুর  তথ্যসূত্র  বিষয়শ্রেণী:খোকসা উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  বিজ্ঞাপণ।--যুদ্ধমন্ত্রী আলাপ ১৪:৫০, ২৮ ডিসেম্বর ২০১৫ (ইউটিসি) নয়ন-আপন প্রোডাকশন   – (অপসারণের প্রস্তাবনা দেখুনলগ দেখুন) () নিবন্ধটির সৃষ্টিকর্তা ব্যবহারকারী:Nayanbabu এই প্রতিষ্ঠানের সঙ্গে যুক্ত। তিনি ও মনতাজুর রহমান আকবর একই ব্যক্তি। এই লগ দেখুন। তিনি ইংরেজি উইকিতেও নিজের প্রতিষ্ঠান নিয়ে লিখতে গিয়ে অনির্দিষ্ট কালের জন্য ব্লকড হয়েছেন। -- বোধিসত্ত্ব (আলাপ) ১৬:০৭, ২১ ডিসেম্বর ২০১৫ (ইউটিসি) বোধিসত্ত্ব (আলাপ) ১৬:০৭, ২১ ডিসেম্বর ২০১৫ (ইউটিসি)  --Intakhab ctg (আলাপ) ১৬:২৩, ২১ ডিসেম্বর ২০১৫ (ইউটিসি) --রাফায়েল রাসেল (আলাপ) ১৭:০৭, ২১ ডিসেম্বর ২০১৫ (ইউটিসি) ; Advertisement.	→★ Sethtalk ০৮:১১, ২৪ ডিসেম্বর ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পূজা কাপুর একজন ভারতীয় কূটনীতিবিদ, যিনি বুলগেরিয়া ও উত্তর মেসিডোনিয়ায় ভারতের রাষ্ট্রদূত হিসেবে কর্মরত আছেন। তিনি ১৯৯৬ সালে ইন্ডিয়ান ফরেন সার্ভিসে যোগ দিয়েছিলেন।  শিক্ষাজীবন পূজা কাপুর যুক্তরাজ্যের অক্সফোর্ড বিশ্ববিদ্যালয়ের  চিভেনিং স্কলার। তিনি ফ্রান্সের প্যারিসে অবস্থিত ইকোল ন্যাশনাল দ্য এডমিনিস্ট্রেশন থেকে জনপ্রশাসনে মাস্টার্স পাস করেছেন। তিনি দিল্লি বিশ্ববিদ্যালয় থেকে রাষ্ট্রবিজ্ঞানে বিএ পাস করেছেন। তিনি পড়াশোনা খুবই ভাল ছিলেন এবং এজন্য তিনি বিভিন্ন পুরস্কার ও বৃত্তি পেয়েছেন। তিনি ইংরেজি, ফরাসি ও হিন্দি ভাষায় অনর্গল কথা বলতে পারেন। ইংরেজি ও ফরাসি ভাষায় অনর্গল কথা বলতে পারার বিষয়টি তার কর্মজীবনের জন্য খুবই সহায়ক। কেননা, বিশ্বের বিভিন্ন দেশে ভাষা দুইটি 'লিঙ্গুয়া ফ্রাঙ্কা' হিসেবে ব্যবহৃত হয়। তাছাড়া, বিশ্বের প্রায় ১১৩ কোটি মানুষ ইংরেজি ভাষায় কথা বলতে পারে।https://www.ethnologue.com/language/eng ফরাসি ভাষায় কথা বলতে পারে প্রায় ২৮ কোটি মানুষ।https://www.ethnologue.com/language/fra ইংরেজি ভাষা এশিয়া, ইউরোপ, আফ্রিকা, উত্তর আমেরিকা, দক্ষিণ আমেরিকা ও ওশেনিয়া মহাদেশের ৬৭টি দেশে অফিসিয়াল ভাষা হিসেবে ব্যবহৃত হয় এবং ফরাসি ভাষা ইউরোপ, এশিয়া, উত্তর আমেরিকা ও ওশেনিয়া মহাদেশের ২৯ টি দেশে অফিসিয়াল ভাষা হিসেবে ব্যবহৃত হয়। তার বাবা ছিলেন একজন ইন্ডিয়ান এডমিনিস্ট্রিটিভ সার্ভিস অফিসার।  কর্মজীবন পূজা কাপুর ১৯৯৬ সালে ইন্ডিয়ান ফরেন সার্ভিসে যোগ দেন। তিনি বহু দূতাবাস ও হাইকমিশনে কর্মরত ছিলেন। তিনি ফ্রান্সের রাজধানী প্যারিসে ও বেলজিয়ামের রাজধানী ব্রাসেলসে অবস্থিত ভারতীয় দূতাবাসে কর্মরত ছিলেন। এছাড়াও, তিনি কাজ করেছেন মালয়েশিয়ার রাজধানী কুয়ালালামপুরে ও যুক্তরাজ্যের রাজধানী লন্ডনে অবস্থিত ভারতীয় হাইকমিশনে।  তিনি নয়াদিল্লিতে ভারতের বিদেশ মন্ত্রণালয়ের পূর্ব ইউরোপ, দক্ষিণ পূর্ব এশিয়া, জাতিসংঘ ও আসিয়ান বিষয়ক বিভাগে কাজ করেছেন।  ২০১৭ সালের জুলাই মাসে তাকে বুলগেরিয়ার রাজধানী সোফিয়ায় অবস্থিত ভারতীয় দূতাবাসে রাষ্ট্রদূত হিসেবে নিয়োগ প্রদান করা হয়। এরপর, সেই বছরের নভেম্বর মাসে তাকে নিজ পদের অতিরিক্ত দায়িত্ব হিসেবে মেসিডোনিয়ায় (বর্তমান: উত্তর মেসিডোনিয়া) ভারতীয় রাষ্ট্রদূত পদে নিযুক্ত হন।  ব্যক্তিগত জীবন তিনি লন্ডন প্রবাসী চার্টার্ড অ্যাকাউন্ট্যান্ট অশ্বিনী কুমার আগারওয়ালের স্ত্রী।http://www.indembsofia.gov.in/page/amb-profile/ এই দম্পতির একটি ছেলে আছে।  প্রকাশনা তিনি কম্পারেটিভ গভর্নমেন্ট অ্যান্ড পলিটিক্স : কনসেপ্ট অ্যান্ড ইমার্জিং ট্রেন্ডস নামের একটি বই যৌথভাবে রচনা করেছেন। ১৯৯১ সালে বইটি প্রকাশিত হয়। তখন তার বয়স ছিল মাত্র ২০ বছর।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় ব্যক্তি বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:ভারতীয় রাজনৈতিক লেখক বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:ডেনমার্কে ভারতের রাষ্ট্রদূত
১৯৬৭ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161  ২৫ জানুয়ারি কুয়েতে সাধারণ নির্বাচন অনুষ্ঠিত হয়। সরকারপন্থী প্রার্থীরা সংসদে সবচেয়ে বড় ব্লক থেকে যায়। ভোটার উপস্থিতি ছিল ৬৫.৬%।Nohlen et al., p162   ফলাফল    তথ্যসূত্র   বিষয়শ্রেণী:১৯৬৭-এ এশিয়ায় নির্বাচন বিষয়শ্রেণী:১৯৬৭-এ কুয়েত ১৯৬৭ বিষয়শ্রেণী:নির্দলীয় নির্বাচন
নীলি (  জন্ম- নীলুফার, মুলতান, পাঞ্জাব) হলেন একজন প্রাক্তন পাকিস্তানি চলচ্চিত্র অভিনেত্রী যিনি উর্দু এবং পাঞ্জাবি উভয় ভাষার চলচ্চিত্রে অভিনয় করেছিলেন।Filmography of actress Neeli on Complete Index To World Film (CITWF) website  Retrieved 14 March 2018  তাঁদের পারিবারিক বন্ধু পরিচালক/প্রযোজক ইউনুস মালিক তাকে আখরি জঙ্গ নামে একটি পাঞ্জাবি ছবির একটি চরিত্রে অভিনয় করার প্রস্তাব দিয়েছিলেন।Profile of actress Neeli on pak101.com website Retrieved 14 March 2018  অভিনেত্রী সঙ্গীতা তাঁকে উর্দু চলচ্চিত্র কসম মুন্নে কী-তে একটি চরিত্রে অভিনয়ের জন্য চুক্তি করিয়েছিলেন। সেই চলচ্চিত্রের পর সাজ্জাদ গুল তাঁর চোরোঁ কি বারাত এবং হাসিনা ৪২০ চলচ্চিত্রের জন্য তাঁকে চুক্তিবদ্ধ করেছিলেন। তিনি ১৯৮৮ সালে মাদাম বাভারি তে অভিনয় করেছিলেন এবং কালাই চোর চলচ্চিত্রে দ্বৈত চরিত্রে অভিনয় করেছিলেন।  পরবর্তীতে তিনি জাভেদ শেখের সাথে জুটি বেঁধেছিলেন এবং তাঁরা একসাথে শের আলী (১৯৯২), খুদা গাওয়াহ (১৯৯৩), মুশকিল (১৯৯৫), জীব (১৯৯৫), এবং চিফ সাব (১৯৯৬) চলচ্চিত্রে অভিনয় করেছিলেন।Profile of actress Neeli on urduwire.com website Retrieved 14 March 2018  ২০০০ এর দশকের শুরুতে পাকিস্তানি চলচ্চিত্র শিল্পের পতনের পরে নীলি ধীরে ধীরে এই শিল্প ছেড়ে চলে গিয়েছিলেন।  তথ্যসূত্র   বহিঃসংযোগ       ইউটিউবে অভিনেত্রী নীলি  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:লাহোরের অভিনেত্রী বিষয়শ্রেণী:নিগার পুরস্কার বিজয়ী বিষয়শ্রেণী:সিন্ধি ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:সিন্ধি অভিনেত্রী
থাম্ব|বিজ্ঞান ও প্রযুক্তি কেন্দ্র (আর্লহাম কলেজ) আন্তর্জাতিক বিজ্ঞান ও প্রযুক্তি কেন্দ্র (আইএসটিসি) (ইংরেজি: International Science And Technology Center) একটি আন্তঃসরকারি সংস্থা যা বিজ্ঞানীদের সাথে বিভিন্ন দেশের তাদের সহকর্মী ও গবেষণা সংস্থাগুলোর সাথে সংযুক্ত করে। আইএসটিসি সদর দফতরটি কাজাখস্তানের নূর সুলতানে অবস্থিত। বর্তমান সদস্য সরকারগুলোর মধ্যে রয়েছে আর্মেনিয়া, ইউরোপীয় ইউনিয়ন, জর্জিয়া, জাপান, কাজাখস্তান, কোরিয়া প্রজাতন্ত্র, কিরগিজস্তান, নরওয়ে, তাজিকিস্তান এবং মার্কিন যুক্তরাষ্ট্র। প্রায় ৬০টি দেশের বিজ্ঞানীরা আইএসটিসি কার্যক্রমে অংশ নিয়েছেন।  আইএসটিসি আন্তর্জাতিক বিজ্ঞান প্রকল্পগুলোর সহজতর করে এবং বৈজ্ঞানিক ও প্রতিষ্ঠানকে বৈজ্ঞানিক জ্ঞান-পদ্ধতিতে উৎসাহিত করে যা বিজ্ঞানীদের এবং ইনস্টিটিউটগুলোকে উৎসাহ দেয় এবং সংযুক্ত করতে সহায়তা করে।   তথ্যসূত্র    বহিঃসংযোগ   আইএসটিসি ওয়েবসাইট    রাশিয়া বন  বার্ষিক প্রোগ্রাম  Worldwide science website  বিষয়শ্রেণী:১৯৯২-এ প্রতিষ্ঠিত সংগঠন বিষয়শ্রেণী:আন্তর্জাতিক বৈজ্ঞানিক সংস্থা বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা বিষয়শ্রেণী:মস্কো ভিত্তিক সংস্থা বিষয়শ্রেণী:রাশিয়ার পারমাণবিক গবেষণা ইনস্টিটিউট
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৫:০১, ২৩ ফেব্রুয়ারি ২০১৮ (ইউটিসি) রাহুলদেব বিশ্বাস   – (অপসারণের প্রস্তাবনা দেখুনলগ দেখুন) () নিবন্ধটি একজন ব্যক্তি সম্পর্কিত কিন্তু আমার কাছে ব্যক্তিকে উল্লেখযোগ্য মনে হচ্ছে না। ব্যক্তির পরিবর্তে নিবন্ধের বেশীর ভাগ তথ্য গাছ নিয়ে আন্দোলন সম্পর্কিত। এমনকি যে সূত্র দেয়া হয়েছে সেগুলিতে এই ব্যক্তিকে নিয়ে তেমন লেখা নেই, বরং সব সূত্র গাছ আন্দোলন সম্পর্কিত। আফতাব (আলাপ) ০১:২৭, ১৪ ফেব্রুয়ারি ২০১৮ (ইউটিসি) রাহুলদেব বিশ্বাস এই গাছ আন্দোলনের অন্যতম, তাই ব্যাপারটি ভাবার জন্য অনুরোধ রইল— Environmenttt (আলাপ • অবদান)  এই স্বাক্ষরহীন মন্তব্যটি যোগ করেছেন।  বিশ্বকোষে থাকার মত উল্লেখযোগ্য নয়। এখানে শুধু উনার গত এক বছরের কার্যক্রম তুলে ধরা হয়েছে। এই রকম কার্যক্রম দীর্ঘ সময় ধরে করা হলে, তখন বিবেচনা করা যেতে পারে। ধন্যবাদ।--মাসুম-আল-হাসান (আলাপ) ০৩:১৩, ১৪ ফেব্রুয়ারি ২০১৮ (ইউটিসি)  উল্লেখযোগ্যতা এখনও বিশ্বকোষীয় পর্যায়ে নয়। অপসারণে । — অংকন  (আলাপ) ০৯:২৪, ১৫ ফেব্রুয়ারি ২০১৮ (ইউটিসি)   অপসারণে । --নুরুন্নবী চৌধুরী (হাছিব) • আলাপ • ০৮:৫৪, ১৮ ফেব্রুয়ারি ২০১৮ (ইউটিসি)  অপসারণে  — সাফি ১৭:৩৪, ২১ ফেব্রুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সূর্যবংশী হলো একটি হিন্দি ভাষার চলচ্চিত্র। চলচ্চিত্রটির পরিচালক হলেন রোহিত শেট্টি এবং এটি যৌথভাবে প্রযোজনা করছে করণ জোহরের ধর্ম প্রোডাকশনস ও কেপ অব গুড হোপ ফিল্মজ। চলচ্চিত্রটি পরিবেশনার দায়িত্বে আছে রিলায়েন্স এন্টারটেইনমেন্ট। চলচ্চিত্রটির ফার্স্ট লুক প্রকাশিত হয় ২০১৯ সালের ৫ মার্চ।  অভিনয়ে   অক্ষয় কুমার - ডিসিপি বীর সূর্যবংশী  ক্যাটরিনা কাইফ - স্নেহা মেহরা/স্নেহা সূর্যবংশী, সূর্যবংশীর স্ত্রী  অজয় দেবগন - ডিসিপি বাজিরাও সিংহাম (বিশেষ উপস্থিতি)  রণবীর সিং - এসিপি সংগ্রাম "সিম্বা" ভালেরাও (বিশেষ উপস্থিতি)  তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:রোহিত শেট্টি পরিচালিত চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:জিহাদিবাদ সম্পর্কিত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:কল্পকাহিনীতে ইসলামী সন্ত্রাস বিষয়শ্রেণী:গোয়ায় ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:ভারতীয় ক্রসওভার চলচ্চিত্র বিষয়শ্রেণী:কপ ইউনিভার্স
ড্যানিয়েল পিটার "ড্যান" ওহার্লিহি (ইংরেজি: Dan O'Herlihy; ১লা মে ১৯১৯ - ১৭ই ফেব্রুয়ারি ২০০৫) হলেন একজন আইরিশ-মার্কিন চলচ্চিত্র অভিনেতা। তিনি ফেইল সেফ চলচ্চিত্রে ব্রিগেডিয়ার জেনারেল ওয়ারেন এ ব্ল্যাক, হ্যালোউইন থ্রি: সিজন অব দ্য উইচ চলচ্চিত্রে কোনাল ককরান, রবোকপ চলচ্চিত্রে বৃদ্ধ, এবং টুইন পিকস চলচ্চিত্রে অ্যান্ড্রু প্যাকার্ড চরিত্রে অভিনয়ের জন্য পরিচিত। তিনি ১৯৫৪ সালে অ্যাডভেঞ্চার অব রবিনসন ক্রুসো চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারে মনোনীত হন।  চলচ্চিত্রের তালিকা  বছর চলচ্চিত্র ভূমিকা টীকা  ১৯৪৭ হাংরি হিল হ্যারি ব্রডিক ১৯৪৭ অড ম্যান আউট নোলান ১৯৪৮ লার্সেনি ডিউক ১৯৫৪ অ্যাডভেঞ্চার অব রবিনসন ক্রুসো রবিনসন ক্রুসো / ক্রুসোর বাবা মনোনীত: শ্রেষ্ঠ অভিনেতা বিভাগে একাডেমি পুরস্কার  তথ্যসূত্র  বহিঃসংযোগ  বিষয়শ্রেণী:১৯১৯-এ জন্ম বিষয়শ্রেণী:২০০৫-এ মৃত্যু বিষয়শ্রেণী:আয়ারল্যান্ডীয় চলচ্চিত্র অভিনেতা বিষয়শ্রেণী:আয়ারল্যান্ডীয় টেলিভিশন অভিনেতা বিষয়শ্রেণী:আইরিশ বেতার অভিনেতা বিষয়শ্রেণী:আইরিশ রোমান ক্যাথলিক বিষয়শ্রেণী:ইউনিভার্সিটি কলেজ ডাবলিনের প্রাক্তন শিক্ষার্থী বিষয়শ্রেণী:কাউন্টি ওয়েক্সফোর্ডের ব্যক্তি বিষয়শ্রেণী:ক্যালিফোর্নিয়ায় রোগে মৃত্যু বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন বেতার অভিনেতা বিষয়শ্রেণী:মার্কিন রোমান ক্যাথলিক বিষয়শ্রেণী:কাউন্টি ওয়েক্সফোর্ডের অভিনেতা বিষয়শ্রেণী:ডাবলিন বিশ্ববিদ্যালয় কলেজের প্রাক্তন শিক্ষার্থী বিষয়শ্রেণী:কাউন্টি ওয়েক্সফোর্ডের অভিনয়শিল্পী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর আয়ারল্যান্ডীয় অভিনেতা বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
ফেডারেল সরকার   গভর্নর জেনারেলঃ মুহাম্মদ আলী জিন্নাহ (১৪ আগস্ট থেকে শুরু)  প্রধানমন্ত্রীঃ লিয়াকত আলী খান (১৫আগস্ট থেকে শুরু)  ঘটনাবলী  আগস্ট  জিন্নাহ এবং তার বোন ৭ই আগস্ট, দিল্লির মৌরিপুর বিমানবন্দরে পৌঁছান। দেশভাগ কমিটির মুসলিম সদস্য চৌধুরী মুহাম্মদ আলী ৯ই আগস্ট করাচী আসেন। তার এই একদিনের জন্য করাচী আসার কারণ ছিল প্যাটেলের ঋণ নিষ্পত্তির প্রস্তাবে জিন্নাহের অনুমোদন নেয়া। লিয়াকত আলী খান দিল্লির লর্ড ইসমের কাছে আলীকে পাঠালেন এই বলে যে জিন্নাহ পাঞ্জাব সীমান্ত নিয়ে সম্ভাব্য সিদ্ধান্ত সম্পর্কে বিরক্তিকর রিপোর্ট পেয়েছেন।  ১০ ই আগস্ট, কাঁদানে বিদ্রোহ! দেশভাগ কমিটির একজন মুসলিম সদস্য চৌধুরী মুহাম্মদ আলী পূর্ব পাঞ্জাব সীমান্তের সিদ্ধান্তকে গরমিল করার বিষয়ে বিরক্তিকর প্রমাণ পেয়েছিলেন। আজ, যখন তিনি লর্ড ইসমের সঙ্গে সাক্ষাৎকারের জন্য জিন্নাহ থেকে বার্তা প্রকাশ করতে এসেছিলেন, তখন তাকে বলা হয় যে ইসমে স্যার সিরিল রেডক্লিফ যিনি সীমানা কমিশনের চেয়ারম্যান তার সাথে ঘনিষ্ঠ ছিলেন। শেষ পর্যন্ত চৌধুরী তা দেখেছিলেন যে, ইসমে প্রস্তাবিত পাঞ্জাব সীমান্তের যে কোন জ্ঞান সম্পর্কে সম্পূর্ণ অজ্ঞতা প্রকাশ করেছিলেন। একই সময়ে চৌধুরী ইসমের ঘরের মানচিত্রে একটি পেন্সিল লাইন আবিষ্কার করেছিলেন যা প্রস্তাবিত পাঞ্জাব সীমানার অনুরূপ ছিল যেরকম জিন্নাহর কাছে আগেই দেখেছিলেন। চৌধুরী মুহম্মদ আলী বলেন, "ইসমে এসময় ফ্যাকাশে হয়ে গিয়েছিল," এবং “তার ম্যাপের সাথে এরকম কে করেছে তা জিজ্ঞাসাও করেছিল”।  ১৪ই আগস্ট পাকিস্তানকে সার্বভৌম রাষ্ট্র ঘোষণা করা হয়। মোহাম্মদ আলী জিন্নাহ পাকিস্তানের প্রথম গভর্নর জেনারেল হন এবং ১৯৪৭ সালের আগস্টে পাকিস্তান জাতীয় ঐক্যবদ্ধ রাষ্ট্রের সর্বোচ্চ নেতা হন। লিয়াকত আলী খান পাকিস্তানের প্রথম প্রধানমন্ত্রী হলেন এবং ১৯৪৭ সালের আগস্ট মাসে পাকিস্তানের কমিউনিটির নেতা বার কায়দায়-ই-মিলাত (জাতির নেতা) নামেও পরিচিত হন।  প্রায় ১০ লাখ মানুষ পাকিস্তানে ও ভারতে স্থানান্তরিত হয়। হিন্দু ও শিখরা ভারতে এবং পাকিস্তানে মুসলমানরা স্থানান্তরিত হয়। ১৮ই আগস্ট, নবাব মোহাম্মদ মহাবত খানজি তৃতীয়, জুনাগড়ে রাজ্যের শাসক, যারা ১৮০৭ সাল থেকে ব্রিটিশ শাসনের অধীনে ছিল, তারা জনসংখ্যার সামগ্রিক হিন্দু সংখ্যাগরিষ্ঠতা সত্ত্বেও পাকিস্তানের সার্বভৌমত্বের অধিনে যোগদানে সম্মত হয়। এছাড়াও বান্তভা, মানভাদর ও সরদারগড়ের অন্যান্য ছোট রাজ্যগুলি এবং কাথিয়াওয়ের উপদ্বীপের অধিবসিীরা, যারাও ১৮৪২ সাল থেকে ব্রিটিশরাজের অধীনে ছিল, তারাও পাকিস্তানে যোগদান করে। এর প্রতিক্রিয়ায় ভারত দাবি করে যে এই অভিযুক্ত অবৈধ ছিল কারণ রাজ্যগুলি ভারত দ্বারা বেষ্টিত ছিল। ভারত জুনাগড়ের এবং মানভাদরের ভবিষ্যত নিয়ে একটি গণভোটের দাবি করে। পাকিস্তান রাজি হয় এই এই শর্তে যে, হায়দ্রাবাদ এবং কাশ্মীর ও জম্মুতেও ভোট অনুষ্ঠিত হতে হবে। ভারত এই প্রস্তাব প্রত্যাখ্যান করে এবং গণভোটের ক্ষেত্রে পাকিস্তান সরকারের কোনও ভূমিকা পালন করাকে প্রত্যাখান করে। ভারত-পাকিস্তান সম্পর্কের মধ্যে প্রথম গুরুতর সংকট ছিল এই বিবাদটি।  বহিঃসংযোগ  "When Muslims left Pakistan for India"   "The 'bloody' Punjab partition — VIII". 2018-09-27.  বিষয়শ্রেণী:১৯৪৭-এ পাকিস্তান বিষয়শ্রেণী:১৯৪০-এর দশকে পাকিস্তান বিষয়শ্রেণী:২০শ শতাব্দীর বছরে পাকিস্তান বিষয়শ্রেণী:১৯৪৭-এ এশিয়া
সম্ভাব্য ঘটনার তালিকা  জাতিসংঘের আন্তসরকার জলবায়ু পরিবর্তন সংক্রান্ত প্যানেল বা IPCC ২০০৭ খ্রিষ্টাব্দে ভবিষ্যদ্বাণী করেছে যে, ২০৫০ খ্রিষ্টাব্দে, জলবায়ু পরিবর্তনের কারণে সমুদ্রপৃষ্ঠের উচ্চতা ১ মিটার বৃদ্ধির কারণে বাংলাদেশের অন্তত ১৭% ভূমি সমুদ্রগর্ভে তলিয়ে যাবে৷   জানুয়ারি   ঘটনার তালিকা   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  মৃত্যু   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   তথ্যসূত্র   বিষয়শ্রেণী:সম্ভাব্য ঘটনা
আল শামস  ১৯৭১ সালে বাংলাদেশের স্বাধীনতাযুদ্ধকালে পাকিস্তান সামরিক বাহিনী গঠিত নিন্দিত আধা সামরিক মিলিশিয়া বাহিনী।আল শামস, বাংলাপিডিয়া   নামকরণ ও প্রেরণা  আরবি শব্দ আল শামসের অর্থ দাঁড়ায় ‘সূর্য’। তৎকালীন পূর্ব পাকিস্তানে আল শামস ও আল বদর বাহিনী গঠন করা হয় মুক্তিযোদ্ধাদের বাহিনী মুক্তি বাহিনীকে প্রতিহত করার উদ্দেশ্যে।   প্রতিষ্ঠা  ১৯৭১ সালের ২৫ মার্চ অপারেশন সার্চলাইটের পর, তখনকার পূর্ব পাকিস্তানের নির্বাসিত নেতৃত্ব পাকিস্তান থেকে স্বাধীনতা ঘোষণা করে এবং পাকিস্তান সেনাবাহিনীর বিরুদ্ধে সশস্ত্র সংগ্রাম শুরু করে। মুক্তিবাহিনী এই সংগ্রামের প্রধান চালিকাশক্তি ছিল এবং ভারত তাদের দৃঢ় সমর্থন দেয়। স্থানীয় জনগণের বড় অংশই মুক্তিবাহিনীর পক্ষে ছিল, এবং যারা বিরোধিতা করেছিল তাদের অনেককেই মুক্তিবাহিনী হত্যা করে। পাকিস্তান সেনাবাহিনী, যার প্রধান অংশ ছিল পাঞ্জাব থেকে আসা সদস্যরা, স্থানীয় জনগণের কাছ থেকে বিচ্ছিন্ন হয়ে পড়ে।  এই পরিস্থিতি মোকাবিলার জন্য, পাকিস্তান সেনাবাহিনী রাজনৈতিক দলগুলোর সহায়তা গ্রহণ করে এবং ভারতীয়দের বিরুদ্ধে জিহাদ ঘোষণা করে, যাতে পূর্ব ও পশ্চিম পাকিস্তানের জনগণের মধ্যে ঐক্য গড়ে তোলা যায়। পাকিস্তান পিপলস পার্টি এই প্রচেষ্টায় সক্রিয় ভূমিকা পালন করে। এছাড়া, তারা পূর্ব পাকিস্তানের উর্দুভাষী বিহারিদের মধ্য থেকে লোক সংগ্রহ করে। পাকিস্তান সেনাবাহিনীর পক্ষে স্থানীয় জনগণকে স্বাধীনতাকামীদের (ভারতীয় ও মুক্তিবাহিনী) বিরুদ্ধে লড়তে উদ্বুদ্ধ করতে দুটি সহযোগী সংগঠন গঠন করা হয়— আল বদর (যার অর্থ চাঁদ, তবে এটি ঐতিহাসিক বদরের যুদ্ধের প্রতিও ইঙ্গিত করে) এবং আল শামস।   প্রেক্ষাপট  ১৯৭১ সালের ২৫ মার্চ ঢাকায় বেসামরিক লোকজনের উপর পরিচালিত অপারেশন সার্চলাইট এর পর বন্দি নেতৃত্ব তৎক্ষণাৎ পাকিস্তান থেকে পূর্ব পাকিস্তানের স্বাধীনতা ঘোষণা করলে পাকিস্তানি বাহিনীর বিরুদ্ধে সর্বাত্মক যুদ্ধ শুরু হয়।   গণহত্যা  আল শামস ছিল পাকিস্তান সেনাবাহিনীর একটি সহায়ক সংগঠন, যা অবকাঠামো রক্ষার পাশাপাশি সেনাবাহিনীকে লজিস্টিক এবং গোয়েন্দা সহায়তা প্রদান করত। তারা সন্দেহভাজনদের আটক করে এবং তাদের জিজ্ঞাসাবাদের জন্য কেন্দ্রে নিয়ে যেত, যেখানে নির্যাতন করা হতো।  আন্তর্জাতিক অপরাধ ট্রাইব্যুনালের সামনে সাক্ষী দেওয়া ব্যক্তিদের মতে, আল-শামসের নেতৃত্ব ছিল ফজলুল কাদের চৌধুরীর হাতে এবং চট্টগ্রামে তার ছেলে সালাউদ্দিন কাদের চৌধুরী মাঠে নেতৃত্ব দিতেন। অন্যান্য গুরুত্বপূর্ণ সদস্যদের মধ্যে ছিলেন বাংলাদেশ জাতীয়তাবাদী দলের সাবেক সংসদ সদস্য সৈয়দ ওয়াহিদুল আলম এবং সালাউদ্দিন কাদের চৌধুরীর ছোট ভাই সাইফুদ্দিন কাদের চৌধুরী। তারা সাতকানিয়া, রাউজান, বোয়ালখালী, পাটিয়া এবং রাঙ্গুনিয়া এলাকায় একটি জিপে টহল দিতেন এবং হিন্দুদের বাড়ি জ্বালিয়ে দিতেন এবং মুক্তিবাহিনীর পক্ষে সমর্থনকারী বলে সন্দেহভাজনদের গ্রেফতার করতেন। সন্দেহভাজনদের সালাউদ্দিন কাদের চৌধুরীর বাসভবন গুডস হিলে নিয়ে যাওয়া হতো, যেটি একটি নির্যাতন কেন্দ্র হিসেবে পরিণত করা হয়েছিল, এবং সেখানে তাদের নির্যাতন করা হতো এবং হত্যার পর তাদের দেহ কর্ণফুলি নদীতে ফেলে দেয়া হতো।  ১২ ডিসেম্বর, আল-শামস এবং আল-বদর নেতৃত্ব একযোগে বুদ্ধিজীবী হত্যার জন্য একটি পরিকল্পনা প্রস্তুত করেন। আল-শামস এবং আল-বদর নেতৃত্ব মেজর জেনারেল রাও ফারমান আলীর সাথে সাক্ষাৎ করে এই পরিকল্পনাটি চূড়ান্ত করেন।   বিলুপ্তি  ১৬ ডিসেম্বর, ১৯৭১ তারিখে পাকিস্তানি সামরিক বাহিনী আত্মসমর্পণ করলে বাহিনীগুলো বিলুপ্ত হয়। এমনকি ১৯৭২ সালের পুরো জানুয়ারি মাসও ঢাকার কোথাও কোথাও তাদের দখল বজায় থাকে এবং বুদ্ধিজীবীরা নিহত হন।   তথ্যসূত্র   বিষয়শ্রেণী:রাজাকার বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:পাকিস্তানে উগ্র ডানপন্থী রাজনীতি
থাম্ব|246x246পিক্সেল| টনি ব্লেয়ার কর্তৃক ক্ষমতার পদে নিযুক্ত কিছু লোককে "টনি'স ক্রনিস" বলা হত। ১৯৯৭ থেকে ২০০৭ সালের মধ্যে প্রধানমন্ত্রী টনি ব্লেয়ারের সাথে তাদের ব্যক্তিগত বন্ধুত্বের কারণে ক্ষমতার পদে অর্পিত ব্যক্তিদের জন্য " টনি'স ক্রনিস " ছিল ব্রিটিশ রাজনীতি ও মিডিয়ার একটি শব্দ  এর মধ্যে তাদের ব্যক্তিগত যোগ্যতার পরিবর্তে ব্লেয়ারের সাথে তাদের বন্ধুত্বের উপর ভিত্তি করে লাইফ পিরেজ এবং পাবলিক পদ মঞ্জুর করা হয়েছে। এই শব্দগুচ্ছটি 1997 সালের সাধারণ নির্বাচনের পরে কনজারভেটিভ পার্টি দ্বারা তৈরি করা হয়েছিল এবং ব্লেয়ারের প্রধানমন্ত্রীত্বের সময় জুড়ে মিডিয়াতে এটি ক্রমাগত ব্যবহৃত হয়েছিল।  তথ্যসূত্র   * বিষয়শ্রেণী:টনি ব্লেয়ারের প্রধানমন্ত্রিত্ব বিষয়শ্রেণী:লর্ডসভা